ai4bharat/Pralekha huggingface dataset:
प्रधानमंत्री कार्यालय
प्रधानमंत्री 26 सितंबर को जी20 यूनिवर्सिटी कनेक्ट फिनाले कार्यक्रम को संबोधित करेंगे
प्रधानमंत्री श्री नरेन्द्र मोदी 26 सितंबर 2023 को नई दिल्ली के भारत मंडपम में शाम 4 बजे जी20 यूनिवर्सिटी कनेक्ट फिनाले कार्यक्रम को संबोधित करेंगे।
जी20 जनभागीदारी आंदोलन में देश भर के विभिन्न स्कूलों, उच्च शिक्षा संस्थानों और कौशल विकास संस्थानों से रिकॉर्ड 5 करोड़ से भी अधिक युवाओं ने भाग लिया है। जी20 यूनिवर्सिटी कनेक्ट पहल भारत के युवाओं के बीच भारत की जी20 प्रेसीडेंसी की समझ बनाने और विभिन्न जी20 आयोजनों में उनकी भागीदारी बढ़ाने के उद्देश्य से शुरू की गई थी। इस कार्यक्रम में संपूर्ण देश के विभिन्न विश्वविद्यालयों के 1 लाख से अधिक छात्र शामिल हुए। प्रारंभ में भारत की स्वाधीनता के 75 साल पूरे होने के उपलक्ष्य में 75 विश्वविद्यालयों में आयोजन की योजना बनाई गई थी। लेकिन इस पहल ने अंततः पूरे भारत में 101 विश्वविद्यालयों तक अपनी पहुंच बढ़ा दी।
जी20 यूनिवर्सिटी कनेक्ट पहल के तहत देशभर में कई कार्यक्रम आयोजित किए गए। इन कार्यक्रमों में उच्च शिक्षा संस्थानों की व्यापक भागीदारी देखी गई। शुरुआत में विश्वविद्यालयों के लिए एक कार्यक्रम के रूप में शुरू हुआ यह अभियान तेजी से बढ़ता गया और इसमें स्कूल और कॉलेज शामिल हो गए और बड़ी संख्या में दर्शकों तक इसकी पहुंच बनती चली गई।
जी20 यूनिवर्सिटी कनेक्ट फिनाले में कार्यक्रम स्थल पर लगभग 3000 छात्र, संकाय सदस्य और भागीदार विश्वविद्यालयों के कुलपति हिस्सा लेंगे। देशभर से छात्र भी इस कार्यक्रम से लाइव जुड़ेंगे।
राष्ट्रपति सचिवालय
राष्ट्रपति ने असम सरकार द्वारा आयोजित नागरिक स्वागत समारोह में भाग लिया
देश की समग्र प्रगति के लिए असम का विकास काफी महत्वपूर्ण है: राष्ट्रपति मुर्मु
भारत की राष्ट्रपति श्रीमती द्रौपदी मुर्मु ने आज शाम  असम सरकार द्वारा आयोजित एक नागरिक स्वागत समारोह में भाग लिया। राष्ट्रपति के सम्मान में इस कार्यक्रम का आयोजन गुवाहाटी के असम प्रशासनिक स्टाफ कॉलेज में किया गया था।
राष्ट्रपति ने इस अवसर पर अपने संबोधन में कहा कि असम के लोगों से मिले प्यार और स्नेह से वह काफी प्रभावित हैं। इस यात्रा के जरिये उन्हें भारत की महान परंपराओं और उपलब्धियों से जुड़ने का अवसर मिल रहा है। उन्होंने शानदार स्वागत के लिए असम के लोगों को धन्यवाद दिया।
राष्ट्रपति ने कहा कि असम की सांस्कृतिक और आध्यात्मिक वैभव काफी प्रभावशाली है। श्रीमंत शंकरदेव और माधवदेव जैसी असाधारण हस्तियों ने भारत की आध्यात्मिक और सांस्कृतिक परंपरा को समृद्ध किया है और उन्होंने समाज को एकजुट करने का काम किया है। इस क्षेत्र के बोडो समाज से बहुत कुछ सीखा जा सकता है। ज्योति प्रसाद अग्रवाल, विष्णु प्रसाद राभा और भूपेन हजारिका जैसी अद्भुत प्रतिभाओं ने भारतीय समाज और संस्कृति को असीम उपहार दिए हैं।
राष्ट्रपति ने कहा कि असम में भारत की भौगोलिक, सामाजिक और सांस्कृतिक विविधता का इंद्रधनुष देखा जा सकता है। उन्होंने कहा कि देश की समग्र प्रगति के लिए असम का विकास बहुत महत्वपूर्ण है। उन्हें यह जानकर खुशी हुई कि तेजी से बुनियादी ढांचे के विकास के जरिये असम और पूर्वोत्तर क्षेत्र की सुविधाओं को व्यापक और अत्याधुनिक बनाया जा रहा है। इससे लोगों का जीवन आसान हो रहा है और उद्योगों के विकास को नई गति मिल रही है।
राष्ट्रपति ने कहा कि भारत सरकार ने देश के पूर्वी और पूर्वोत्तर क्षेत्रों के विकास को विशेष प्राथमिकता दी है। सरकार ने एक्ट ईस्ट पॉलिसी को अपनाया है जिसने असम सहित पूर्वोत्तर क्षेत्र को दक्षिण-पूर्व एशिया से जोड़ा है। इस बदलाव से असम के विकास को अंतरराष्ट्रीय आयाम मिल रहा है।
राष्ट्रपति ने कहा कि असम में पर्यटन उद्योग के लिए अपार संभावनाएं मौजूद हैं। असम 'मानस' और 'काजीरंगा' जैसे आकर्षक स्थलों के कारण पर्यटकों को आकर्षित करता है। पर्यटन के विकास के लिए केंद्र और राज्य सरकारें बेहतर परिवेश तैयार कर रही हैं। उन्होंने विश्वास व्यक्त किया कि निकट भविष्य में इन प्रयासों के व्यापक परिणाम दिखेंगे। साथ ही यह बदलाव युवाओं के लिए रोजगार के अवसर पैदा करेगा।
पूरा भाषण देखने के लिए यहां क्लिक करें
प्रधानमंत्री कार्यालय
प्रधानमंत्री श्री नरेन्द्र मोदी ने प्रधानमंत्री जन धन योजना  के सफलतापूर्वक 6 वर्ष पूर्ण होने पर प्रसन्नता व्यक्त की
प्रधानमंत्री श्री नरेन्द्र मोदी ने प्रधानमंत्री जन धन योजना के सफलतापूर्वक 6 वर्ष पूर्ण होने पर प्रसन्नता व्यक्त की है। प्रधानमंत्री ने पीएम-जेडीवाई को सफल बनाने के पीछे अथक परिश्रम करने वाले सभी लोगों की भी सराहना की।
प्रधानमंत्री श्री मोदी ने कहा कि “आजसे6 साल पहले बैंकिंग सुविधा से वंचित लोगों को बैंकिंग सुविधा देने के महत्वाकांक्षी लक्ष्य के साथ प्रधानमंत्री जन धन योजना की शुरुआत की गई थी। यह योजना एक गेम चेंजर सिद्ध हुई और यह अनेक निर्धनता उन्मूलन कार्यक्रमों का आधार बनी। जिसका लाभ करोड़ों लोगों को मिला।
प्रधानमंत्री जन धन योजना के कारण आज अनेक परिवारों का भविष्य सुरक्षित हुआ है। इस योजना के लाभार्थियों में बड़ी संख्या में ग्रामीण क्षेत्र के लोग और महिलाएं हैं। मैं पीएम-जेडीवाई को सफल बनाने के पीछे अथक परिश्रम करने वाले सभी लोगों की भी सराहना करता हूं।
विज्ञान एवं प्रौद्योगिकी मंत्रालय
चित्रा जीनलैंप-एन ने 2 घंटे में कोविड-19 की पुष्टि करने वाला टेस्ट किट विकसित किया
चित्रा जीनलैंप-एन 100 फीसदी सटीक परिणाम देता है और यह आरटी-पीसीआर के इस्तेमाल से आए नतीजों से मैच करता है
एक मशीन में एक बैच में कुल 30 नमूनों की जांच की जा सकती है
, भारत सरकार के अधीन राष्ट्रीय महत्व के संस्थान श्री चित्रा तिरुनाल इंस्टीट्यूट फॉर मेडिकल साइंसेज ऐंड टेक्नोलॉजी ने एक डायग्नोस्टिक टेस्ट किट विकसित की है, जो काफी कम खर्चे में 2 घंटे के भीतर कोविड19 की पुष्टि कर सकती है।
वायरल न्यूक्लिक एसिड के रिवर्स ट्रांसक्रिप्टेस लूप-मीडिएटेड एम्प्लीफिकेशन  के इस्तेमाल से सार्स-कोव2 के एन जीन का पता लगाने वाला यह डायग्नोस्टिक टेस्ट दुनिया में अपनी तरह का पहला नहीं तो दुनिया के पहले कुछ में से एक होगा।
डीएसटी द्वारा वित्त पोषित टेस्ट किट को चित्रा जीनएलएएमपी-एन  कहते हैं, जो एसएआरएस-कोव-2 एन-जीन के लिए काफी विशिष्ट है और यह जीन के दो क्षेत्रों का पता लगा सकता है। किट यह सुनिश्चित करेगा कि भले ही वायरल जीन का एक क्षेत्र मौजूदा प्रसार के दौरान बदलाव से गुजरा हो, पर टेस्ट असफल न हो।
एनआईवी अलप्पुझा  में किए गए टेस्ट बताते हैं कि चित्रा जीन एलएएमपी-एन 100 फीसदी सटीक और आरटी-पीसीआर के इस्तेमाल से टेस्ट के परिणाम से मेल खाता है। भारत में कोविड-19 की जांच के लिए इसे मंजूरी देने के लिए आईसीएमआर को सूचित कर दिया गया है, जिसके बाद निर्माण के लिए सीडीएससीओ से लाइसेंस प्राप्त करने की जरूरत होगी।
भारत में मौजूदा पीसीआर किट से स्क्रीनिंग के लिए ई जीन और पुष्टि के लिए आरडीआरपी जीन को डिटेक्ट करते हैं। चित्रा जीन एलएएमपी-एन जीन टेस्टिंग में खर्च काफी कम होगा और स्क्रीनिंग टेस्ट के बिना ही एक टेस्ट में पुष्टि हो सकेगी।
डिटेक्शन टाइम 10 मिनट का है और नमूने का नतीजा आने  में 2 घंटे से कम समय लगेगा। एक मशीन से एक बैच में ही कुल 30 नमूनों की जांच की जा सकती है और इससे एक दिन में बड़ी संख्या में नमूनों की जांच कर सकते हैं।
डीएसटी के सचिव, प्रोफेसर आशुतोष शर्मा ने कहा, 'रिकॉर्ड समय में श्री चित्रा द्वारा कोविड-19 का पता लगाने के लिए एक नए, सस्ते, तेजी से पुष्टि करने वाले किट का विकास इस बात का शानदार उदाहरण है कि डॉक्टरों और वैज्ञानिकों की एक क्रिएटिव टीम साथ काम करते हुए कैसे अपने ज्ञान और बुनियादी ढांचे का इस्तेमाल कर सफलता हासिल कर सकती है। एससीटीआईएमएसटी में एक प्रौद्योगिकी अनुसंधान केंद्र और चार अन्य डीएसटी संस्थानों की स्थापना ने बेसिक रिसर्च को महत्वपूर्ण प्रौद्योगिकियों में परिवर्तित कर महत्वपूर्ण लाभांश दिया है।'
सीमित सुविधाओं और प्रशिक्षित लेबोरेटरी टेक्नीशियंस के साथ जिला अस्पतालों की लेबोरेटरीज में भी यह टेस्टिंग की सुविधा स्थापित की जा सकती है। मशीन में फ्लोरेसेंस में हुए परिवर्तन से परिणाम पढ़े जा सकते हैं। एलएएमपी टेस्टिंग के लिए नए उपकरण और एन जीन के 2 क्षेत्रों के लिए टेस्ट किट के साथ जांच का खर्च लेबोरेटरी के लिए 1000 रुपये प्रति टेस्ट से भी कम आएगा।
इसके अलावा श्री चित्रा ने जीनलैंप-एन टेस्ट किट और जांच उपकरणों के साथ विशिष्ट आरएनए एक्स्ट्रैक्शन किट भी विकसित किए हैं। निर्माण के लिए यह टेक्नोलॉजी इन-विट्रो डायग्नोस्टिक्स में राष्ट्रीय और अंतरराष्ट्रीय ऑपरेशंस वाली एक अग्रणी कंपनी, एम/एस अगप्पी डायग्नोस्टिक लिमिटेड एर्नाकुलम को हस्तांतरित की गई है।
संस्थान के बायोमेडिकल टेक्नोलॉजी विंग के एक वरिष्ठ वैज्ञानिक डॉ. अनूप थेक्कुवेटिल और अप्लाइड बायोलॉजी विभाग के तहत मॉलिकुलर मेडिसिन डिविजन के वैज्ञानिक-प्रभारी और उनकी टीम ने पिछले 3 हफ्तों में यह किट विकसित किया।
इस्पात मंत्रालय
आरआईएनएल ने वृक्षारोपण अभियान और अन्य कार्यक्रमों के साथ 41वां स्थापना दिवस मनाया
विशाखापत्तनम इस्पात संयंत्र की कारपोरेट इकाई ने शनिवार को राष्ट्रीय इस्पात निगम लिमिटेड  में अपना 41वां स्थापना दिवस मनाया। इस अवसर पर सीएमडी श्री अतुल भट्ट ने आरआईएनएल-वीएसपी में सभी पुरस्कार विजेताओं को हार्दिक बधाई दी और आरआईएनएल समुदाय को संबोधित किया।
श्री अतुल भट्ट ने नई पहल कर विभिन्न मोर्चों पर रिकॉर्ड उत्पादन प्राप्त करने के लिए आरआईएनएल समूह की सराहना की। इनमें 20 जनवरी, 2023 तक किसी भी 2 ब्लास्ट फर्नेस से 16,250 टन का सबसे अच्छा दैनिक उत्पादन, जनवरी 2023 में 108 फीसदी क्षमता उपयोग के साथ बीएफ-1 और बीएफ-2 से तप्त धातु का सबसे अच्छा मासिक उत्पादन, एक्सपेंशन मिलों से तैयार इस्पात का सबसे अच्छा मासिक उत्पादन, जनवरी 2023 में पहली बार निर्धारित क्षमता को पार करना, अप्रैल-जनवरी- 2023 के दौरान एक्सपेंशन मिलों से तैयार इस्पात के उत्पादन में 19 फीसदी की बढ़ोतरी, अप्रैल-जनवरी 2023 के दौरान उच्च कीमत वाले इस्पात उत्पादन में 10 फीसदी की बढ़ोतरी, अप्रैल-जनवरी, 2023 के दौरान घरेलू बिक्री के तहत इस्पात के मूल्य वर्धित घटक में 27 फीसदी की बढ़ोतरी  और अप्रैल-जनवरी 2023 के दौरान उच्च एनएसआर  क्षेत्रों में टीएमटी बिक्री की हिस्सेदारी में 84 फीसदी की बढ़ोतरी  शामिल है।
श्री अतुल भट्ट ने उत्तर प्रदेश के रायबरेली में फोर्ज्ड व्हील संयंत्र से भारतीय रेलवे को फोर्ज्ड व्हील्स के कड़े गुणवत्ता वाले मानकों को पूरा करने वाले अंतरराष्ट्रीय मानकों पर लोको और एलएचबी व्हील्स के निर्माण के लिए आरआईएनएल समूह की सराहना की।
उन्होंने कहा कि आरआईएनएल के सामूहिक समर्पित प्रयासों के कारण इसे राष्ट्रीय और अंतरराष्ट्रीय दोनों स्तरों पर कई पहचान मिली हैं।
इससे पहले समारोह की शुरुआत आरआईएनएल के विपणन विभाग के केंद्रीय प्रेषण यार्ड  में वृक्षारोपण अभियान के साथ हुई। इसमें आरआईएनएल के सीएमडी श्री अतुल भट्ट, निदेशक, सीआईएसएफ के कमांडेंट, व्यापार संघों के सदस्य, इस्पात कार्यकारिणी संघ, डब्ल्यूआईपीएस , आरआईएनएल के ग्राहक और अन्य गणमान्य व्यक्तियों ने वृक्षारोपण किया।
वहीं, शाम में आरआईएनएल के सीएमडी श्री अतुल भट्ट ने चयनित कर्मचारियों  को उनके उत्कृष्ट प्रदर्शन के लिए 96 जवाहरलाल नेहरू पुरस्कार प्रदान किए।
वीरता पुरस्कार को ब्लास्ट फर्नेस के डीजीएम  श्री जीवीआर मनोहर रेड्डी के परिवार के सदस्यों को प्रदान किया गया। श्री रेड्डी ने उक्कुनगरम टाउनशिप में एक चोर को पकड़ने में उत्कृष्ट वीरता का प्रदर्शन किया था।
इसके अलावा आरआईएनएल के सीएमडी श्री अतुल भट्ट ने 21 सीआईएसएफ कर्मियों को उनकी कड़ी मेहनत और कर्तव्य निभाने की प्रतिबद्धता के लिए सीआईएसएफ प्रशस्ति पुरस्कार प्रदान किए।
सभी निदेशकों के साथ सीएमडी, सीआईएसएफ के कमांडेंट, सीजीएम, विभागों के प्रमुख, वरिष्ठ अधिकारी, अपने परिवार के साथ पुरस्कार विजेता, एसईए व डब्ल्यूआईपीएस के प्रतिनिधि, व्यापार संघों के प्रतिनिधि, एससी/एसटी संघ और ओबीसी संघ ने आरआईएनएल के 41वें स्थापना दिवस समारोह की गरिमा बढ़ाई।
|
वित्त मंत्रालय
|
भारत सरकार के ट्रेजरी बिलों की नीलामी के लिए संशोधित कैलेंडर

केन्द्र सरकार की नकदी की स्थिति की समीक्षा करने के बाद, भारत सरकार ने भारतीय रिजर्व बैंक के साथ सलाह-मशविरा कर सितम्बर, 2020 में समाप्त तिमाही के लिए ट्रेजरी बिलों को जारी करने हेतु संबंधित धनराशियों को अधिसूचित करने का निर्णय लिया है, जो इस प्रकार है:-
|
|
ट्रेजरी बिलों की नीलामी के लिए अधिसूचित राशि 

|
|
नीलामी की तिथि
|
|
निर्गम तिथि
|
|
91 दिन
|
|
182 दिन
|
|
364 दिन
|
|
कुल
|
|
जुलाई 01, 2020
|
|
जुलाई 02, 2020
|
|
12,000
|
|
13,000
|
|
10,000
|
|
35,000
|
|
जुलाई 08, 2020
|
|
जुलाई 09, 2020
|
|
12,000
|
|
13,000
|
|
10,000
|
|
35,000
|
|
जुलाई 15, 2020
|
|
जुलाई 16, 2020
|
|
12,000
|
|
13;000
|
|
10,000
|
|
35,000
|
|
जुलाई 22, 2020
|
|
जुलाई 23, 2020
|
|
12,000
|
|
13,000
|
|
10,000
|
|
35,000
|
|
जुलाई 29, 2020
|
|
जुलाई 30, 2020
|
|
12,000
|
|
13,000
|
|
10,000
|
|
35,000
|
|
अगस्त 05, 2020
|
|
अगस्त 06, 2020
|
|
12,000
|
|
13,000
|
|
10,000
|
|
35,000
|
|
अगस्त 12, 2020
|
|
अगस्त 13, 2020
|
|
12,000
|
|
13,000
|
|
10,000
|
|
35,000
|
|
अगस्त 19, 2020
|
|
अगस्त 20, 2020
|
|
12,000
|
|
13,000
|
|
10,000
|
|
35,000
|
|
अगस्त 26, 2020
|
|
अगस्त 27, 2020
|
|
12,000
|
|
13,000
|
|
10,000
|
|
35,000
|
|
सितंबर. 02, 2020
|
|
सितंबर. 03, 2020
|
|
12,000
|
|
13,000
|
|
10,000
|
|
35,000
|
|
सितंबर. 09, 2020
|
|
सितंबर. 10, 2020
|
|
12,000
|
|
13,000
|
|
10,000
|
|
35,000
|
|
सितंबर. 16, 2020
|
|
सितंबर. 17, 2020
|
|
12,000
|
|
13,000
|
|
10,000
|
|
35,000
|
|
सितंबर. 23, 2020
|
|
सितंबर. 24, 2020
|
|
12,000
|
|
13,000
|
|
10,000
|
|
35,000
|
|
कुल
|
|
|
|
1,56,000
|
|
1,69,000
|
|
1,30,000
|
|
4,55,000
2. भारत सरकार/भारतीय रिजर्व बैंक के पास पहले की ही तरह आगे भी ट्रेजरी बिलों की अधिसूचित राशि और पूर्व निर्धारित समय में संशोधन करने का लचीलापन होगा, जो भारत सरकार की आवश्यऔकताओं, उभरती बाजार स्थितियों और अन्यर प्रासंगिक कारकों पर निर्भर करेगा। अत: आवश्यंकता पड़ने पर कैलेंडर में परिवर्तन किया जा सकता है। तय अवधि के दौरान बीच में अवकाश पड़ने जैसे कारण भी इसमें शामिल हैं। इस तरह के किसी भी बदलाव के बारे में नियमित प्रेस विज्ञप्तियों के जरिए सूचित किया जाएगा।
3. ट्रेजरी बिलों की नीलामी समय-समय पर संशोधित भारत सरकार द्वारा जारी सामान्य अधिसूचना संख्या एफ.4-डब्ल्यू & एम/2018 दिनांक मार्च 27, 2018 में निर्दिष्ट नियमों और शर्तों के अधीन होगी।
विज्ञान एवं प्रौद्योगिकी मंत्रालय
सीएसआईआर प्रयोगशाला भारत की पहली स्वदेशी लिथियम आयन बैटरी परियोजना के लिए प्रौद्योगिकी उपलब्ध कराएगी
वैज्ञानिक एवं औद्योगिक अनुसंधान परिषद  के तहत सेंट्रल इलेक्ट्रो कैमिकल रिसर्च इंस्टीच्यूट  एवं आरएएएसआई सोलर पावर प्रा. लिमिटेड ने भारत की पहली लिथियम आयन  बैटरी परियोजना के लिए प्रौद्योगिकी के अंतरण हेतु एक सहमति ज्ञापन पर हस्ताक्षर किया है। इस समझौते पर सीईसीआरआई के निदेशक डॉ. विजयमोहन के. पिल्लई एवं आरएएएसआई समूह अध्यक्ष सह प्रबंध निदेशक सी. नरसिम्हन द्वारा केंद्रीय विज्ञान एवं प्रौद्योगिकी मंत्री डॉ. हर्षवर्धन की उपस्थिति में शनिवार  को बंगलुरु में हस्ताक्षर किया गया।
डॉ. गोपु कुमार की अध्यक्षता में सीएसआईआर- सीईसीआरआई में एक समूह ने सीएसआईआर-राष्ट्रीय भौतिक प्रयोगशाला  नई दिल्ली, सीएसआईआर-सेंट्रल ग्लास एंड सिरेमिक्स रिसर्च इंस्टीच्यूट  कोलकाता एवं भारतीय रसायन प्रौद्योगिकी संस्थान  हैदराबाद की साझेदारी में लिथियम-आयन बैटरियों की एक स्वदेशी प्रौद्योगिकी विकसित की है। सीएसआईआर- सीईसीआरआई ने प्रोटोटाइप लिथियम-आयन बैटरियों के विनिर्माण के लिए चेन्नई में एक डेमो सुविधा केंद्र की स्थापना की है।
वर्तमान में भारतीय विनिर्माता कुछ अन्य देशों समेत चीन, जापान एवं दक्षिण कोरिया से लिथियम-आयन बैटरियों का आयात करता है। भारत इसके सबसे बड़े आयातकों में से एक है और 2017 में इसने लगभग 150 मिलियन डॉलर के मूल्य के बराबर की लिथियम-आयन बैटरियों का आयात किया।
डॉ. हर्षवर्धन ने हस्ताक्षर समारोह के समापन के बाद कहा कि, ‘ आज का घटना क्रम अन्य क्षेत्रों के अतिरिक्त, हमारे उद्योग की सहायता करने के लिए महत्वचपूर्ण क्षेत्रों में प्रौद्योगिकी की पूर्ति करने में सीएसआईआर एवं इसकी प्रयोगशालाओं की क्षमता का प्रमाण है।
उन्होंने कहा कि , ‘ इससे प्रधानमंत्री श्री नरेन्द्र मोदी की दो प्रमुख योजनाओं-2022 तक 175 गीगावाट, जिसमें 100 गीगावाट सौर ऊर्जा होगा, के सृजन के द्वारा ऊर्जा बास्केट में स्वच्छ ऊर्जा के हिस्से को बढ़ाना, तथा दूसरा, 2030 तक पूरी तरह बिजली के वाहनों में बदल देने की राष्ट्रीय बिजली गतिशीलता मिशन- को बेशुमार बढ़ावा मिलेगा।
डॉ. हर्षवर्धन ने कहा कि, ‘ यह परियोजना भारत को एक विनिर्माण हब में रूपांतरित कर देने तथा विदेशी मुद्रा के देश से बाहर जाने में कमी लाने के प्रधानमंत्री श्री नरेन्द्र मोदी के -मेक इन इंडिया- के विजन के अनुरूप है।
श्री सी. नरसिम्हन ने कहा कि ‘ आरएएएसआई समूह बंगलुरु के निकट तमिलनाडु के कृष्णागिरी जिले में विनिर्माण सुविधा केंद्र की स्थापना करेगा।‘ उन्होंने कहा कि ‘हम लीड एसिड बैटरी को विस्थापित करने के लिए बैटरी विनिर्माण की लागत प्रति केडब्ल्यू 15000 रुपये से कम पर लाना चाहते हैं। ‘
इस अवसर पर सीएसआईआर-नेशनल एयरोस्पेस लैबोरेट्रीज, बंगलुरु के निदेशक डॉ. जितेंद्र यादव, सीएसआईआर-4पीआई के निदेशक डॉ. विद्याधर मडकवी, इसरो उपग्रह केंद्र, बंगलुरु के निदेशक डॉ एम अन्नादुर्रई भी उपस्थित थे।
वीके/एएम/एसकेजे/आरके/एनके-8877
(Visitor Counter : 517
प्रधानमंत्री कार्यालय
प्रधानमंत्री ने प्रसिद्ध असमिया लेखक श्री अतुलानंद गोस्वामी के निधन पर शोक व्यक्त किया
प्रधानमंत्री श्री नरेन्द्र मोदी ने प्रसिद्ध असमिया लेखक श्री अतुलानंद गोस्वामी जी के निधन पर शोक व्यक्त किया है।
प्रधानमंत्री ने ट्वीट किया;
“प्रसिद्ध लेखक श्री अतुलानंद गोस्वामी जी के निधन से दुःखी हूं। उनकी रचनाओं को काफी प्रशंसा मिली और उन्हें विविधता एवं संवेदनशीलता की दृष्टि से पसंद किया जाता है। उन्होंने अंग्रेजी भाषा में असमिया साहित्य को लोकप्रिय बनाने के लिए अथक प्रयास किए। मेरी संवेदनाएं उनके परिवार और प्रशंसकों के साथ हैं। ओम शांति।"
अंतरिक्ष विभाग
सरकार ने कहा है कि इस समय देश में अंतरिक्ष पर्यटन को नियंत्रित करने वाले कोई कानून नहीं हैं और अंतरिक्ष पर्यटन के लिए विशिष्ट कानून बनाने की किसी प्रकार की योजना नहीं है
केंद्रीय मंत्री डॉ. जितेंद्र सिंह ने कहा है कि भारत मानव अंतरिक्ष उड़ान मिशनों के लिए आवश्यक प्रौद्योगिकियां और चालक दल सुरक्षा प्रोटोकॉल विकसित कर रहा है
लगभग 15 स्टार्ट–अप उपग्रह डेटा के माध्यम से उपग्रह सेवाओं को अर्थात मूल्य वर्धित सेवाएं उपलब्ध कराने के क्षेत्र में काम कर रहे हैं
सरकार ने आज कहा है कि इस समय देश में अंतरिक्ष पर्यटन को नियंत्रित करने वाले कोई कानून नहीं हैं और अंतरिक्ष पर्यटन के लिए विशिष्ट कानून बनाने की किसी प्रकार की योजना नहीं है। हालांकि 'गगनयान' मिशन के एक हिस्से के रूप में भारत मानव अंतरिक्ष उड़ान मिशनों के लिए आवश्यक प्रौद्योगिकियों और चालक दल के लिए सुरक्षा प्रोटोकॉल विकसित कर रहा है।
आज राज्यसभा में एक प्रश्न के उत्तर में केंद्रीय विज्ञान और प्रौद्योगिकी राज्य मंत्री एवं पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने कहा कि भारतीय अन्तरिक्ष अनुसन्धान संस्थान  वर्तमान में मानव मूल्यांकित  प्रक्षेपण  वाहन, कक्षीय , जीवन रक्षक सहायता प्रणाली , चालक दल बचाव प्रणाली , मानव केंद्रित उत्पाद और गगनयान मिशन हेतु चालक दल  रिकवरी के लिए तकनीक विकसित कर रहा है। ये सभी प्रौद्योगिकियां भविष्य में अंतरिक्ष पर्यटन को आगे बढ़ाने के लिए आधार  के रूप में काम करेंगी।
वैश्विक ग्राहकों को उपग्रह सेवाएं प्रदान करने वाले निजी स्टार्ट-अप से संबंधित एक अन्य प्रश्न में, डॉ. जितेंद्र सिंह ने बताया कि उपग्रह डेटा के माध्यम से उपग्रह सेवाओं यानी मूल्य वर्धित सेवाओं को उपलब्ध कराने के क्षेत्र में लगभग 15 स्टार्ट-अप काम कर रहे हैं। मंत्री महोदय ने कहा कि भारतीय राष्ट्रीय अंतरिक्ष संवर्धन और प्राधिकरण केंद्र  भारतीय स्टार्ट-अप की क्षमता मैट्रिक्स के निर्माण के लिए एक सर्वेक्षण कर रहा है, जो अंतरिक्ष क्षेत्र में निजी गतिविधियों के लिए निश्चित डेटाबेस के रूप में काम करेगा।
वर्ष 2020 में सरकार द्वारा घोषित अंतरिक्ष सुधारों के आलोक में अंतरिक्ष क्षेत्र में शुरू से अंत तक गतिविधियों को मूर्त रूप देने में गैर-सरकारी संस्थाओं [एनजीई] की अधिक भागीदारी की परिकल्पना की गई है। इन सुधारों के अंतर्गत, सरकार अंतरिक्ष प्रौद्योगिकी की प्रगति के लिए सार्वजनिक निजी भागीदारी  पर विचार कर सकती है।
सड़क परिवहन एवं राजमार्ग मंत्रालय
श्री नितिन गडकरी ने कहा कि कोविड-19 के बाद आर्थिक रूप से बहाली में अमेरिका और भारत की एक महत्वपूर्ण भूमिका है
केंद्रीय सड़क परिवहन और राजमार्ग मंत्री श्री नितिन गडकरी ने कहा है कि कोविड-19 के बाद आर्थिक बहाली  में अमेरिका और भारत की एक महत्वपूर्ण भूमिका है। 17वें भारत-अमेरिका आर्थिक शिखर सम्मेलन को संबोधित करते हुए उन्होंने कहा कि इस विषय पर विभिन्न स्तरों पर बौद्धिक चर्चा होनी चाहिए क्योंकि रिकवरी के लिए नए विचारों और दृष्टिकोणों की आवश्यकता है। उन्होंने कहा कि रिकवरी के नए रास्ते के लिए एक नई विचार प्रक्रिया और एक रचनात्मक एजेंडे की जरूरत है।
श्री गडकरी ने कहा कि अवसरंचना क्षेत्र के भविष्य को आकार देने में नवाचार, अनुसंधान और प्रौद्योगिकी को बहुत महत्व दिया जा रहा है। उन्होंने कहा कि उन्हें पूरी उम्मीद है कि अमेरिका से अधिक से अधिक निवेशक आएंगे और भारत में सड़कों और राजमार्ग परियोजनाओं में निवेश करेंगे, जो सभी हितधारकों के लिए 'सोने की खान' है। उन्होंने कहा कि बीमा कोष, पेंशन कोष के पास भारत में रोड इन्फ्रास्ट्रक्चर  में निवेश के जबरदस्त अवसर हैं।
केंद्रीय मंत्री ने कहा कि यह दोनों देशों के लिए फायदे की स्थिति होगी। उन्होंने कहा कि बोलीदाताओं के लिए तकनीकी और वित्तीय पात्रता मानदंड में ढील दी गई है और काम में तेजी लाने के लिए परियोजना पैकेज का आकार भी उपयुक्त बनाया गया है।
श्री गडकरी ने कहा कि विदेशी निवेशकों समेत निजी क्षेत्र को शामिल करते हुए सड़कों के मुद्रीकरण के विभिन्न मॉडलों का सफलतापूर्वक प्रयोग किया गया है।
एमजी/एएम/एएस
(Visitor Counter : 159
रक्षा मंत्रालय
डीआरडीओ ने स्वदेशी रूप से विकसित लेजर-गाइडेड टैंक रोधी निर्देशित मिसाइल का सफल परीक्षण किया
रक्षा अनुसंधान एवं विकास संगठन  और भारतीय सेना ने स्वदेश में ही विकसित की गई लेजर-गाइडेड टैंक रोधी निर्देशित मिसाइल-एटीजीएम का 04 अगस्त, 2022 को सफलतापूर्वक परीक्षण किया है। महाराष्ट्र में अहमदनगर के आर्मर्ड कोर सेंटर एवं स्कूल  के सहयोग से केके रेंज में मुख्य युद्धक टैंक  अर्जुन की सहायता से यह परीक्षण पूरा किया गया। इस दौरान मिसाइलों ने पूरी सटीकता के साथ प्रहार किया और दो अलग-अलग रेंज में स्थित लक्ष्यों को सफलतापूर्वक भेद दिया। परीक्षण के समय टेलीमेट्री प्रणाली ने मिसाइलों के शानदार प्रदर्शन को रिकॉर्ड किया।
विस्फोटक से बचने में सक्षम  सुरक्षित बख्तरबंद वाहनों से निपटने के लिए पूर्ण रूप से स्वदेश में निर्मित लेजर गाइडेड एटीजीएम मिसाइल काफी उपयोगी है। लक्ष्य को भेदने के लिए इसे उच्च विस्फोटक क्षमता वाले टैंक रोधी  मुखास्त्र से इस्तेमाल किया जाता है। एटीजीएम मिसाइल को कई सारे प्लेटफॉर्म से लॉन्च किये जाने की क्षमता के साथ विकसित किया गया है और वर्तमान में मुख्य युद्धक टैंक अर्जुन की 120 मिमी राइफल्ड गन से इसका तकनीकी मूल्यांकन परीक्षण किया जा रहा है।
रक्षा मंत्री श्री राजनाथ सिंह ने लेजर गाइडेड एटीजीएम मिसाइल के सफल प्रदर्शन के लिए डीआरडीओ और भारतीय सेना की सराहना की है। रक्षा अनुसंधान एवं विकास विभाग के सचिव तथा डीआरडीओ के अध्यक्ष डॉ जी सतीश रेड्डी ने लेजर गाइडेड एटीजीएम के परीक्षण कार्यक्रम से जुड़ी टीमों को बधाई दी है।
वित्त मंत्रालय
डीआरआई ने ऑपरेशन "मोल्टेन मेटल" में 85.535 किलो सोना जब्त किया, चार विदेशी नागरिकों को पकड़ा
राजस्व खुफिया निदेशालय  ने "मोल्टेन मेटल" कोड-नाम का एक खुफिया अभियान चलाया। हवाई कार्गो मार्ग का इस्तेमाल करके हांगकांग से भारत में सोने की तस्करी में लिप्त होने के संदेह वाले कई भारतीय और विदेशी  नागरिकों की पहचान की गई है। खुफिया निदेशालय ने संकेत दिया कि मशीनरी के पुर्जों के रूप में तस्करी किए गए सोने को स्थानीय बाजार में बेचने से पहले पिघलाया जा रहा था और टिकिया/सिलेंडर के आकार में ढाला जा रहा था।
उक्त खुफिया जानकारी पर कार्रवाई करते हुए, डीआरआई अधिकारियों ने इंदिरा गांधी अंतरराष्ट्रीय हवाई अड्डे के एयर कार्गो कॉम्प्लेक्स में विदेश से आए माल की जांच की। जांच के दौरान, माल में ट्रांसफॉर्मर के साथ लगे इलेक्ट्रोप्लेटिंग मशीन पाए गए। ट्रांसफॉर्मर के 'ईआई' लैमिनेट्स को सोने की पहचान छिपाने के लिए निकल से लेपित किया गया था। 80 आयातित इलेक्ट्रोप्लेटिंग मशीनों में से प्रत्येक से लगभग एक किलो सोना बरामद किया गया।
एक त्वरित अनुवर्ती कार्रवाई में, भारत में इसी तरह से तस्करी कर लाए गए 5.409 किलोग्राम विदेशी मूल के सोने को बरामद किया गया, जो दिल्ली के एक जौहरी के यहां से किया गया। इसके अलावा, छतरपुर और गुड़गांव में कई किराए की संपत्तियों में किए गए तलाशी अभियान के दौरान, चार विदेशी नागरिक  तस्करी किए गए सोने को 'ईआई' लैमिनेट्स के रूप में आगे वितरण के लिए टिकिया/बेलनाकार रूप में परिवर्तित करने के लिए परिष्कृत धातुशोधन तकनीकों का उपयोग करते हुए पाए गए। ये गतिविधियाँ विदेशी नागरिकों द्वारा दक्षिण दिल्ली और गुड़गांव के इलाकों में किराए के फार्महाउस/अपार्टमेंट में संचालित की जा रही थीं और उनके द्वारा अपने निकटतम पड़ोसियों से भी अपनी गतिविधियों को छिपाने के लिए अत्यधिक सावधानी बरती जा रही थी।
पूरे सोने को जब्त कर लिया गया, जिसका कुल वजन 85.535 किलोग्राम है, जिसकी कीमत लगभग 42 करोड़ रुपये है। तस्करी गतिविधियों में शामिल चार विदेशी नागरिकों को पकड़ लिया गया है और उनसे पूछताछ की जा रही है। पूछताछ के दौरान, यह पता चला है कि दो विदेशी नागरिक सोने की तस्करी के अपने पिछले अपराधों के लिए जेल में रहने के दौरान एक-दूसरे के करीब आए। मामले में आगे की जांच जारी है।